***Образец № 3***

Д О Г О В О Р

(проект)

Днес ..………… 2018 г., в гр. София, между:

ДЪРЖАВНАТА КОМИСИЯ ПО СИГУРНОСТТА НА ИНФОРМАЦИЯТА (ДКСИ), със адрес: 1505 гр. София, ул. “Черковна” № 90, БУЛСТАТ 129009087, представлявана от юЛИЯ ХУБЕНОВА – главен секретар на ДКСИ, упълномощена със Заповед № З-148/14.06.2017 г. наричана по-долу ВЪЗЛОЖИТЕЛ, от една страна

и

…………………………………………………………………………………………… със седалище и адрес на управление: гр………………………………….…..…….., ул. …..…………………, ЕИК……………………………представлявано от …………………..……– в качеството му на ………………………………………….,

определен за изпълнител на основание чл. 112, ал. 1 от ЗОП и утвърдено от **ВЪЗЛОЖИТЕЛЯ** Решение № …………………….., наричан за кратко **„ИЗПЪЛНИТЕЛ”,** от друга страна,

се сключи настоящият договор за възлагане на обществена с предмет: “Пряко договаряне за избор на автосервизни центрове за извънгаранционна поддръжка и ремонт на МПС, доставка и подмяна на резервни части и определени консумативи, по обособени позиции”

**І. ПРЕДМЕТ НА ДОГОВОРА**

**Чл. 1. (1)** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извършва извънгаранционна поддръжка и ремонт на МПС, доставка и подмяна на резервни части и определени консумативи**, по обособена позиция № …….”……………………………..……………”**.

**(2) ИЗПЪЛНИТЕЛЯТ** се задължава да извършва дейностите, предмет на договора в съответствие сусловията на техническата спецификация на **ВЪЗЛОЖИТЕЛЯ**, техническото и ценовото предложение и при спазване на клаузите на настоящия договор.

**(3)** Марките и моделите на автомобилите са описани в таблица - Приложение № 1 към настоящия договор.

**ІІ. СРОК НА ДОГОВОРА**

**Чл. 2. (1)** Договорът е със срок на действие 1 (една) година, считано от датата на неговото подписване или до достигане на прогнозната стойност - **…………..** (**………………)** лева без включен ДДС, в зависимост от това кое от двете събития настъпи по-рано.

**ІІІ. МЯСТО НА ИЗПЪЛНЕНИЕ**

**Чл. 3.**Дейностите по договора се изпълняват всервизната/ите база/и на **ИЗПЪЛНИТЕЛЯ,** находящ/и сена адрес:…………………………….

**IV. ЦЕНИ И НАЧИН НА ПЛАЩАНЕ**

**Чл. 4. (1) ВЪЗЛОЖИТЕЛЯТ** се задължава да заплаща на **ИЗПЪЛНИТЕЛЯ** възнаграждение за предоставените услуги по цени, посочени в ценовото предложениe, приложение към настоящия договор.

**т. 1.** Единичната цена за един човекочас вложен труд е в размер на .......………. (…...........………………….….) лeвa без ДДС.

**т. 2.** Общата стойност на основните резервни части по ценова листа е в размер на …………………(………………………..) лева без ДДС.

Единичните цени на основните резервни части и тяхната обща стойност са посочени в списъка-ценова листа на основните резервни части, приложение към настоящото ценово предложение.

**т. 3.** Процент на отстъпка от цената на вложените резервните части, извън посочените в списъка - ценова листа е в размер на .......………. % (…...........………………….….).

Отстъпката е еднозначно фиксиран процент от продажната цена на дребно на оригиналните и неупотребявани резервни части, извън посочените в списъка-ценова листа с включен ДДС.

Всички резервни части, извън посочените в списъка ще се заплащат от възложителя по продажната цена на съответните резервни части, след приспадане на предложената от участника отстъпка, посочена в ценовото предложение.

**т. 4.** Цената за един километър при репатриране на аварирали автомобили е в размер на ………………………..(…………………………) лева без ДДС.

Цените и отстъпките са валидни за целия срок на договора и не подлежат на промяна, освен когато промяната е в полза на Възложителя.

**(2)** Възнаграждението на **ИЗПЪЛНИТЕЛЯ** се определя за всеки конкретен случай след представяне и одобрение на калкулация за стойността на бъдещия ремонт или техническо обслужване.

**(3)** Заплащането на услугите ще се извършва в срок до 15 (петнадесет) дни след представяне на редовно оформени документи за плащане (фактури за извършен труд и вложени резервни части) и двустранно подписан „Приемо-предавателен протокол” – Приложение № 4.

**(4)** **ИЗПЪЛНИТЕЛЯТ** издава отделни фактури за вложените части и за вложения труд. Изпълнителят фактурира вложените резервни части с отстъпката, посочена в чл. 4, ал. 1, т. 3. Цената за репатриране (когато е приложимо) се посочва на отделен ред във фактурата.

**(5) ВЪЗЛОЖИТЕЛЯТ** заплаща възнаграждението по банковата сметка на **ИЗПЪЛНИТЕЛЯ**:

BIC:…………………………

IBAN: ………………………

БАНКА:……………………………

**(6) ИЗПЪЛНИТЕЛЯТ** уведомява писмено **ВЪЗЛОЖИТЕЛЯ** за всички последващи промени в сметката си в срок до 5 (пет) дни, считано от датата на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**Чл. 6.** Когато **ИЗПЪЛНИТЕЛЯТ** е сключил договор/договори за подизпълнение, **ВЪЗЛОЖИТЕЛЯТ** извършва окончателно плащане към него, след като бъдат представени доказателства, че **ИЗПЪЛНИТЕЛЯТ** е заплатил на подизпълнителя/подизпълнителите за изпълнените от тях работи, които са приети.

**V. ГАРАНЦИЯ ЗА ИЗПЪЛНЕНИЕ**

**Чл. 7. (1) ИЗПЪЛНИТЕЛЯТ** представя при подписване на настоящия договор гаранция за изпълнение в размер на 2 (два) % от прогнозната стойност, определена за обособената позиция, възлизаща на сумата от …………… (……………………….) лева.

**(2) Гаранцията за изпълнение на договора може да бъде представена под една от следните форми:**

**1.** Оригинал на платежно нареждане в лева по набирателната сметка на Държавната комисия по сигурността на информацията:

Българска народна банка

IBAN: BG03 BNBG 9661 3300 1401 01

BIC: BNBGBGSD

**2.** Оригинал на безусловна и неотменяема банкова гаранция в лева, издадена в полза на Държавната комисия по сигурността на информацията.

**3.** Застраховка, която обезпечава изпълнението чрез покритие на отговорността на изпълнителя.

При представяне на гаранция за изпълнение на договора под формата на застраховка същата следва да отговаря на следните изисквания:

**3.1.** Застрахователната полица, както и всеки издаден към нея добавък/ анекс, да е в оригинал с подпис и печат на застрахователя и указани данни на Застрахователя, Застрахования (в качеството и на Застраховащ, тъй като заплаща застрахователната премия) и Бенефициента. Допуска се да бъде издадена застрахователна полица с няколко екземпляра от нея със статут на оригинали.

Държавната комисия по сигурността на информацията е Бенефициент по застрахователната полица.

**3.2.** Застрахователната полица да е издадена от застраховател по смисъла на чл.12 от Кодекса за застраховането.

**3.3.** Всички разходи за избор на Застраховател, сключване на застраховката и заплащане на застрахователната премия са за сметка на Застрахования (**ИЗПЪЛНИТЕЛ** по договора за услуга).

**3.4.** Застрахователната премия да е платена от Застрахования еднократно в пълен размер.

**3.5.** При пълно или частично неизпълнение на задълженията от страна на **ИЗПЪЛНИТЕЛЯ** по договора, Застрахователят неотменимо и безусловно е длъжен да изплати на Бенефициента посочената в издаденото от последния Искане (подписано и подпечатано) за плащане сума, в рамките на застрахователната сума в застрахователната полица.

Плащането да е в срок до 15 календарни дни след получаване на първо надлежно искане за плащане от бенефициента по застрахователната полица, удостоверяващо, че **ИЗПЪЛНИТЕЛЯТ** (застрахован по застрахователната полица) не е изпълнил частично или изцяло задълженията си по договора за услуга, независимо от евентуални възражения на изпълнителя. Искането за плащане от Бенефициента е единственият документ, въз основа на който Застрахователят ще изплаща обезщетението.

Основно покритие по застраховката са всички суми за дължими неустойки и лихви и др. уговорени обезщетения, начислени във връзка с претенции на Бенефициента към **ИЗПЪЛНИТЕЛЯ.**

**3.6.** При договорена възможност за частично/поетапно изпълнение на договора за услуга, може да се редуцира размерът на застрахователната сума, посочен в застрахователната полица. Редуцирането може да се извърши в застрахователната полица само след писмено подписано и подпечатано уведомление от Държавната комисия по сигурността на информацията към застрахователя.

**3.7.** При удължаване срока на гаранцията, **ИЗПЪЛНИТЕЛЯТ** по договора за услуга е длъжен да представи добавък/анекс към застрахователната полица, в който да е точно и ясно записано, че с добавъка/анекса се удължава само и единствено срокът на застрахователното покритие и всички останали условия по застрахователната полица остават непроменени. При представяне на нова застрахователна полица, същата следва да влиза в сила от деня, следващ изтичане на предишната застрахователна полица, като всички останали изисквания към нейното съдържание се запазват.

**3.8.** Самоучастие на Застрахования по застрахователната полица не се допуска.

**3.9.** Всички права и задължения на Застрахователя, Застрахования и Бенефициента да бъдат изписани в пълен обем в полицата, без позоваване на такива в други документи.

**3.10.** При регламентиране в полицата на условията за прекратяване на покритието по дадена полица, покритието да се прекратява при настъпване на най-ранното от следните обстоятелства:

**3.10.1** изтичане срока на застрахователната полица, съответно на издадените към нея добавъци/анекси за удължаването й (ако има такива);

**3.10.2.** връщане на оригинала на застрахователната полица от Бенефициента на Застрахователя с писмено уведомление от Бенефициента до Застрахователя.

**3.11.** Застрахованият има право да предостави на Застрахователя копие на сключения с Държавната комисия по сигурността на информацията договор за услуга и всички други необходими документи свързани с него, с изключение на тези, които съдържат класифицирана информация или друга информация, която е защитена със закон.

**3.12.** Проектът на полица се съгласува предварително от Бенефициента преди приемане на застрахователната полица като гаранция за изпълнение.

**3.13.** Застрахователните полици по застраховката, която обезпечава изпълнението чрез покритие на отговорността на изпълнителя се връщат на застрахователната компания, която ги е издала в срок до 30 (тридесет) дни след приключване изпълнението на задълженията по договора.

**(3)** Гаранцията за изпълнение служи за обезпечаване на вземанията на **ВЪЗЛОЖИТЕЛЯ** срещу **ИЗПЪЛНИТЕЛЯ** за обезщетяване на вреди и загуби, причинени от неизпълнение или неточно /лошо/ изпълнение на задълженията на **ИЗПЪЛНИТЕЛЯ** по договора.

**(4)** **ВЪЗЛОЖИТЕЛЯТ** има право да усвои сумата на гаранцията за изпълнение, частично или изцяло, като обезщетение за нанесени вреди и/или дължими неустойки поради неизпълнение от **ИЗПЪЛНИТЕЛЯ** на някое от задълженията му по договора.

**(5)** Гаранцията за изпълнение се освобождава в 10 (десет) дневен срок след изтичане на срока на договора или неговото прекратяване. Когато е предоставен документ за банкова гаранция, той се връща на **ИЗПЪЛНИТЕЛЯ**.

**VI. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 8. (1)** Изпълнението на всички услуги става по заявка от **ВЪЗЛОЖИТЕЛЯ** по следния ред:

**1.** Проверка на съответния автомобил в сервиз на **ИЗПЪЛНИТЕЛЯ** - след направената проверка **ИЗПЪЛНИТЕЛЯТ** издава калкулация с описание на предстоящия ремонт по дейности и резервни части – Приложение № 2;

**2.** Ремонтът се разрешава от **ВЪЗЛОЖИТЕЛЯ** с издаването на заявка – Приложение № 3 , която се предоставя на **ИЗПЪЛНИТЕЛЯ**.

**3.** При влизане на автомобила за ремонт/техническо обслужване се попълва част „Протокол за прием на автомобил” на Приложение № 4;

**4.** След приключване на ремонта/техническото обслужване се попълва част „Приемо-предавателен протокол” на Приложение № 4.

**Чл.9.** Сроковете за приемане на автомобилите, са както следва :

**1.** при получена заявка от **ВЪЗЛОЖИТЕЛЯ** автомобилът да бъде приет до края на същия работен ден или най-късно до 12:00 часа на следващия работен ден.

**2.** при аварийна ситуация: реакция до 4 (четири) часа, включително и за репатриране на превозното средство.

**Чл.10. (1)** При приемането на автомобилите **ВЪЗЛОЖИТЕЛЯТ** е длъжен да ги прегледа за съответствие с договореното, в присъствие на представител на **ИЗПЪЛНИТЕЛЯ**. Липси, външни повреди, явни несъответствия с техническите параметри или други външни дефекти се рекламират при приемане на автомобила и могат да бъдат противопоставени на **ИЗПЪЛНИТЕЛЯ** само при подписването на приемо – предавателния протокол.

**(2)** При постъпване на автомобила в сервиза **ИЗПЪЛНИТЕЛЯТ** изготвя калкулация, в която се описва стойността на бъдещия ремонт (труд и резервни части). В калкулацията **ИЗПЪЛНИТЕЛЯТ** посочва отделните позиции по Наредба № 24 от 08.03.2006 г. за задължителното застраховане по чл. 249, т. 1 и т. 2 от Кодекса за застраховането и за методиката за уреждане на претенции за обезщетение на вреди, причинени от моторни превозни средства, за всяка дейност за съответния клас/група автомобил, както и поредния номер на авточастите от ценовата листа

**(3)** Липси, външни повреди, явни несъответствия с техническите параметри или други външни дефекти се отбелязват в част „Протокол за прием на автомобила” на Приложение № 4 в графа “Забележка”.

**Чл.11.** Времето за извършване на дейностите, предмет на настоящия договор ще бъде както следва:

1. техническо обслужване, диагностика, регулировка, лек ремонт (основни и спомагателни агрегати, при които не се налага демонтаж на агрегати, а само на детайли) – в рамките на 1 (един) работен ден от приемането на автомобила в сервиза.

2 средно тежки ремонти (при които не се налага демонтаж на основни агрегати) – до 5 (пет) работни дни от приемането на автомобила в сервиза.

3. тежки ремонти (при които се налага демонтаж на основни агрегати) – до 10 (десет) работни дни.

**Чл.12. ИЗПЪЛНИТЕЛЯТ** предава на **ВЪЗЛОЖИТЕЛЯ** отремонтираните автомобили с попълване на част „Приемо-предавателен протокол” – Приложение № 4.

**Чл. 13. (1)** Скрити дефекти, във връзка с извършен ремонт или вложени части могат да бъдат предявени на **ИЗПЪЛНИТЕЛЯ** следизвършване на приемателни тестове. За тези дефекти **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ** след приключване на тестовете като в зависимост от резултатите предоставя списък на дефектите за отстраняването им (ако има такива).

**(2)** Отстраняване на установените дефекти **ИЗПЪЛНИТЕЛЯТ** извършва във възможно най-кратки срокове и в случай, че **ВЪЗЛОЖИТЕЛЯТ** е действал добросъвестно и съгласно указанията.

**VII. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 14.** **ВЪЗЛОЖИТЕЛЯТ** има право:

**1.** Да получи от **ИЗПЪЛНИТЕЛЯ** изпълнение на поръчката в срок и без отклонения.

**2.** Да бъде обслужван приоритетно след подадена писмена заявка, като същата може да бъде подадена и по пощата, факс, e-mail, както и устно чрез телефонно обаждане от оторизирано лице на **ВЪЗЛОЖИТЕЛЯ.** В случаите на подадена устна заявка за същата се попълва и писмена такава по образец – Приложение № 2.

**3.** Да получава информация за възникнали проблеми и да бъде уведомяван за начините на решаването им от **ИЗПЪЛНИТЕЛЯ**.

**4.** Да осъществява контрол по изпълнението, без да пречи на нормалната работа на **ИЗПЪЛНИТЕЛЯ**. Указанията на **ВЪЗЛОЖИТЕЛЯ** са задължителни за **ИЗПЪЛНИТЕЛЯ,** освен ако водят до отклонение от изискванията за изпълнение на поръчката.

**5.** Да откаже да приеме изпълнението на предмета на договора, ако установи, че услугите не са извършени или са извършени некачествено.

**6.**Да откаже да приеме ида плати възнаграждение, когато **ИЗПЪЛНИТЕЛЯТ** се е отклонил от изискванията на поръчката, докато последният не изпълни своите задължения, съгласно техническата спецификация на **ВЪЗЛОЖИТЕЛЯ**, техническото предложение и настоящия договор. За установяване на отклоненията и недостатъците се съставя констативен протокол, подписан от упълномощените лица на **ВЪЗЛОЖИТЕЛЯ** и **ИЗПЪЛНИТЕЛЯ.**

**7.** Да направи пазарно проучване и при установяване на разлика в цената на резервната част над 20 % от средната пазарна стойност да поиска корекция на цената.

**8.** Да иска от **ИЗПЪЛНИТЕЛЯ** да сключи и да му предостави договор/и за подизпълнение, в случай, че в офертата е посочил, че ще използва подизпълнител/и.

**Чл. 15. ВЪЗЛОЖИТЕЛЯТ** се задължава:

**1.** Да оказва необходимото съдействие на **ИЗПЪЛНИТЕЛЯ** за изпълнение на предмета на договора.

**2.** Да приеме изпълнената работа.

**3.** Да заплаща на **ИЗПЪЛНИТЕЛЯ** договореното възнаграждение по цени, посочени в ценовото предложение и при наличието на одобрена калкулация за всеки конкретен случай.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 16. ИЗПЪЛНИТЕЛЯТ** се задължава:

**1.** Да изпълнява възложената работа качествено и в срок, с грижата на добрия търговец, в съответствие с техническата спецификация на **ВЪЗЛОЖИТЕЛЯ**, техническото и ценовото си предложение, технологичните правила и нормативи за съответните дейности и клаузите на настоящия договор.

**2.** Да разполага с минимум една собствена или наета сервизна база, разполагаща с необходимото техническо оборудване за изпълнение на всички дейности по реализирането на поръчката.

**3.** Техническото оборудване на сервизната база следва да включва най-малко следните технически средства:

**3.1.** Работно място за компютърна диагностика на двигател, оборудвано със стенд за електронна диагностика на повредите – …….. бр.

**3.2.** Работно място за ремонт на леки автомобили - подемник или хидравличен крик:…………. бр;

**3.3.** Работно място за ремонт на автобус 17 + 1 места - подемник или хидравличен крик - само за обособена позиция № 1 град София - …….. бр.-минимум 1 (един) брой;

**3.4.** Стенд за регулиране на преден и заден мост – …….. бр

**3.5.** Уред за дефектация и пълнене на автомобилни климатични инсталации – …….. бр.

**3.6.** Диагностичен уред за диагностика и за отстраняване на натрупани компютърни грешки, включително софтуер към него.

**3.7.** Собствено или наето специализирано МПС за 24-часова пътна помощ на аварирал автомобил – …….. бр.

**4.** Да разполага със сервизни работници със специфичен опит - минимум (две) години опит в областта на авторемонтните дейности: …………. (………) сервизни работници.

**5.** Да осигури техническо обслужване на автомобилите в зависимост от пробега на автомобила според заложените технически изисквания на производителя за доставка, смяна на масла, филтри (маслени, горивни, поленови и др.), както и доставка, смяна на ремъци и свещи.

**6.** Да извършва диагностика и да отстранява натрупани компютърни грешки с необходимата апаратура за посочените марки и модели автомобили в Приложение № 1.

**7.**  Да обслужва приоритетно автомобилите на **ВЪЗЛОЖИТЕЛЯ**.

**8.**Да предоставя на **ВЪЗЛОЖИТЕЛЯ** информация за възникнали проблеми и за начините на решаването им.

**9.** Да осигури за своя сметка всичко необходимо за изпълнение на предмета на договора.

**10.** Да влага в автомобилната техника само резервни части, материали и консумативи, които съответстват на съответната марка и модел МПС, също така са нови, неупотребявани и нерециклирани. Само с изрично писмено разрешение от **ВЪЗЛОЖИТЕЛЯ** на заявката за ремонт може да се влагат рециклирани авточасти – хидравлична кормилна рейка, хидравлична помпа, компресор климатик и турбо компресор.

**11.** При необходимост от резервни части, които не са в наличност, **ИЗПЪЛНИТЕЛЯТ** следва да организира доставката им в следните срокове:

**11.1.** Не повече от 1 работен ден след потвърждаването на заявката от страна на **ВЪЗЛОЖИТЕЛЯ** за налични при изпълнителя резервни части;

**11.2.** Не повече от 3 работни дни след потвърждаването на заявката от страна на **ВЪЗЛОЖИТЕЛЯ** за неналични при изпълнителя резервни части;

**11.3.** Не повече от 20 дни след потвърждаването на заявката от страна на **ВЪЗЛОЖИТЕЛЯ** за доставка на резервни части от чужбина.

**12.** Да осигури репатриране на автомобилите до определена от **ИЗПЪЛНИТЕЛЯ** автосервизна база - 24 часа.

**13.** Цената на репатрирането да бъде показана на отделен ред във фактурата.

**14.** Да уведомява **ВЪЗЛОЖИТЕЛЯ** в случай на промени в статута на **ИЗПЪЛНИТЕЛЯ** по време на изпълнението на договора.

**15.** В случай, че **ИЗПЪЛНИТЕЛЯТ** ще използва подизпълнител/и в срок от 5 (пет) дни от датата на сключване на договора, следва да представи договор за подизпълнение с посочения/те в офертата подизпълнител/и. Заедно с договора **ИЗПЪЛНИТЕЛЯТ** представя доказателства, че са изпълнени условията по чл. 66, ал. 2 от ЗОП. Подизпълнителят/ите нямат право да превъзлагат една или повече от дейностите, които са включени в предмета на договора за подизпълнение.

**16.** В случаите по чл. 66, ал. 11 от ЗОП **ИЗПЪЛНИТЕЛЯТ** представя на **ВЪЗЛОЖИТЕЛЯ** допълнително споразумение за замяна на подизпълнител и доказателства, че са изпълнени условията по чл. 66, ал. 2 и 11 от ЗОП.

**17.** Сключването на договор за подизпълнение не освобождава **ИЗПЪЛНИТЕЛЯ** от отговорността му за изпълнение на настоящия договор. **ИЗПЪЛНИТЕЛЯТ** отговаря за качеството на извършените работи от своите подизпълнители (в случай, че ползва такива), като за свои.

**18.** В случай, че **ИЗПЪЛНИТЕЛЯТ** ще използва капацитета на трети лица, в срок от 5 (пет) дни от датата на сключване на договора, следва да представи доказателства на **ВЪЗЛОЖИТЕЛЯ** за поетите от третите лица задължения.

**19.** В срок от 3 (три) дни да уведоми **ВЪЗЛОЖИТЕЛЯ** за името, данните за контакт и представителите на подизпълнителите, респ. за третите лица, посочени в офертата на **ИЗПЪЛНИТЕЛЯ.**

**20.** Да уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на договора в срок до 3 (три) дни от настъпване на съответното обстоятелство.

**21.** Да не преотстъпва на други лица правата и задълженията си по настоящия договор без знанието на **ВЪЗЛОЖИТЕЛЯ.**

**22. ИЗПЪЛНИТЕЛЯТ** се задължава да гарантира качеството на извършените от него дейности по техническото обслужване и ремонта на автомобилите за срок от **една година считано от датата на подписване на част „Приемо-предавателен протокол” – Приложение № 4.** Това изискване за гаранционен срок не важи за износени спирачни дискове (предни и задни) и накладки (предни и задни), както и други части, чието износване е обвързано с изминат пробег.

**23.** **ИЗПЪЛНИТЕЛЯТ** отстранява за своя сметка повредите, възникнали в гаранционния срок от предходната точка и дължащи се на лошо качество на извършените ремонти или на вложените резервни части.

**24.** При повреда през гаранционния срок на ремонта **ИЗПЪЛНИТЕЛЯТ** транспортира за своя сметка авариралия/те автомобил/и от мястото на повредата до най-близкия си сервизен център или до сервизна база, по своя преценка.

**Чл. 17**. **ИЗПЪЛНИТЕЛЯТ** има право:

**1.** Да иска и да получи от **ВЪЗЛОЖИТЕЛЯ** необходимото съдействие за изпълнение на предмета на договора.

**2.** Да иска от **ВЪЗЛОЖИТЕЛЯ** да приеме изпълнената работа.

**3.** Да получи от **ВЪЗЛОЖИТЕЛЯ** заплащане на дължимото възнаграждение за извършените услуги в посочените срокове и при условията на настоящия договор.

**VII. КОНФИДЕНЦИАЛНОСТ**

**Чл. 18. ИЗПЪЛНИТЕЛЯТ** се задължава да не разкрива по никакъв начин пред трети лица информация, станала му известна при или по повод изпълнение на задълженията му по настоящия договор, включително да не предоставя документи относно изпълнението на поръчката.

**Чл. 19. ИЗПЪЛНИТЕЛЯТ** се задължава да не използва информация, станала му известна при изпълнение на задълженията му по настоящия договор за своя изгода или за изгода на трети лица.

**VIII. ОТГОВОРНОСТ И САНКЦИИ**

**Чл. 20.**При забава на **ИЗПЪЛНИТЕЛЯ** за изпълнение на предмета на договора, същият дължи неустойка в размер на 1 (един) % от стойността на забавената дейност за всеки просрочен ден, но не повече от 10 (десет) % от нея.

**Чл. 21.**При забава от страна на **ВЪЗЛОЖИТЕЛЯ** за заплащане на сумите за изпълнение на предмета на договора същият дължи неустойка в размер на 1 (един) % от стойността на забавената дейност за всеки просрочен ден, но не повече от 10 (десет) % от нея.

**Чл. 22. ВЪЗЛОЖИТЕЛЯТ** има право да прихване дължимите от **ИЗПЪЛНИТЕЛЯ** неустойки от гаранцията за изпълнение.

**Чл. 23.**Задържането на гаранцията за изпълнение и изплащането на неустойка не лишава изправната страна по договора от правото да търси обезщетение за вреди и пропуснати ползи над уговорените размери.

**Чл. 24.** **(1)** Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

**(2)**В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

**(3)**Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 2 (два) дни от настъпването на непреодолимата сила. При неуведомяване се дължи обезщетение за настъпилите от това вреди.

**(4)**Докато трае непреодолимата сила, изпълнението на задълженията на свързаните с тях насрещни задължения се спира.

**Чл.25.** Лице за контакт по изпълнението на договора от страна на **ВЪЗЛОЖИТЕЛЯ:** ………………………

**Чл. 26.** Контрол по изпълнение на договора от страна на **ВЪЗЛОЖИТЕЛЯ** ще се осъществява от………………………………………………………………., служебен телефон……………………GSM: ………………………….

**IX. ПРЕКРАТЯВАНЕ НА ДОГОВОРА**

**Чл. 23. (1)** Настоящият договор се прекратява:

**1.** С изтичане на неговия срок или достигане на максималната прогнозна стойност от **…………….. (………………………………………)** лева без ДДС в зависимост от това кое от двете събития настъпи по-рано.

**2.**По взаимно съгласие между страните, изразено писмено.

**3.**Когато са настъпили съществени промени във финансирането на обществената поръчка – предмет на договора, извън правомощията на **ВЪЗЛОЖИТЕЛЯ,** които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.

**4.** Едностранно от **ВЪЗЛОЖИТЕЛЯ**, с предизвестие от 10 (десет) дни, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения за извършените от страна на **ИЗПЪЛНИТЕЛЯ** и одобрени от **ВЪЗЛОЖИТЕЛЯ** дейности по изпълнение на договора.

**(2) ВЪЗЛОЖИТЕЛЯТ** има право едностранно да развали договора без предизвестие:

**1.**При системно неизпълнение (повече от три пъти забавено, непълно или лошо изпълнение) на задълженията по договора от страна на **ИЗПЪЛНИТЕЛЯ.**

Неизпълнението се отбелязва в част „Приемо-предавателен протокол” – Приложение № 4 към настоящия договор.

**2.**В случай, че **ИЗПЪЛНИТЕЛЯТ** бъде лишен от право да упражнява дейността си.

**3.** Когато използва подизпълнител или ресурси на трети лица, без да е декларирал това в офертата си или използва подизпълнител/ трето лице, които са различни от тези посочени в офертата му или не е изпълнил изискванията на чл. 16 от настоящия договор.

**4.**Когато бъде обявен в несъстоятелност или когато е в производство по несъстоятелност или ликвидация.

**(3) ИЗПЪЛНИТЕЛЯТ** има право едностранно да развали договора с двумесечно писмено предизвестие, отправено до **ВЪЗЛОЖИТЕЛЯ** и получено от него, при забава в изпълнение на задължението му за заплащане на възнаграждението с повече от 10 (десет) работни дни.

**Х. СЪОБЩЕНИЯ**

**Чл. 24. (1)** Всички съобщения във връзка с този договор са валидни, ако са направени в писмена форма и подписани от упълномощените представители на страните.

**(2)**Когато някоя от страните е променила адреса си, посочен по-горе, без да уведоми за новия си адрес другата страна, поканите и съобщенията се считат за връчени и когато са изпратени на стария адрес.

**(3)** За дата на съобщението се смята:

**1.**датата на предаване – при ръчно предаване;

**2.**датата, отбелязана на обратната разписка – при изпращане по пощата;

**3.**датата на приемане – при изпращане по факс.

**4.** датата на потвърждаване – при изпращане по електронна поща.

**ХI. ДРУГИ УСЛОВИЯ**

**Чл. 25.**Всички спорове, възникнали между страните по изпълнението на този договор, се разискват и решават по споразумение, а при непостигане на съгласие споровете се решават по съдебен ред.

**Чл. 26.** За неуредените в този договор въпроси се прилагат разпоредбите на действащото законодателство в Република България.

Договорът се състави и подписа в два еднообразни екземпляра – по един за всяка от страните.

**Приложения:**

1. Техническа спецификация на **ВЪЗЛОЖИТЕЛЯ**

2. Копие на Техническо предложение на **ИЗПЪЛНИТЕЛЯ**

3. Копие на Ценово предложение на **ИЗПЪЛНИТЕЛЯ**

4. Списък на автомобилите в управление на ДКСИ – Приложение № 1

5. Калкулация за ремонт на МПС – Приложение № 2

5. Заявка – Приложение № 3

6. Протокол за прием на автомобил/Приемо-предавателен протокол –

Приложение № 4

**ВЪЗЛОЖИТЕЛ: ИЗПЪЛНИТЕЛ:**

**ГЛАВЕН СЕКРЕТАР НА ДКСИ**

**………………………….. .………………………………..**

**ЮЛИЯ ХУБЕНОВА**

**ГЛАВЕН СЧЕТОВОДИТЕЛ**

**НА ДКСИ:**

**…………………………**

**ПЕНКА КАМЕНОВА**